paragraph_text: ''“U sredini grada (Angkor Thoma) smjestio se Bayon, koji je zapravo bio hram-planina Jayavarmana VII. Ono po čemu je poznat ovaj hram jesu divovska lica što se smiješe sa svake strane svakog tornja hrama. To su vjerojatno lica bodhisattve sućuti kojih je 200. Njegovo je ime Avalokiteśvara, što znači "božanstvo koje gleda prema dolje" pri činu sućuti. Međutim, ovdje se lica sućuti što se nalaze na svim stranama svijeta najvjerojatnije trebaju poistovijetiti sa svud prisutnim obogotvorenim kraljem, čija se moć širi u svim smjerovima njegova carstva. Nije pogrešno reći da je Jayavarman VII samoga sebe smatrao Probuđenim (Buddha). On je prilagodio śivistički obred kulta devarājā buddhizmu škole velikoga vozila.''